12. ฐานะการเงินและผลการดำเนินงาน

1.  งบการเงิน

สรุปรายงานการสอบบัญชี

ผู้สอบบัญชีประจำปี 2548 ของบริษัท คือ นางสุวรรณี ภูริปัญโญผู้สอบบัญชีรับอนุญาตเลขที่ 3371
บริษัทได้เปลี่ยนจากนางสาวสมศรี ธัญญชีวี ซึ่งเป็นผู้สอบบัญชีในสำนักงานเดียวกัน คือ บริษัท
ไพร์ซวอเตอร์เฮ้าส์คูเปอร์ส เอบีเอเอส จำกัด รายงานการตรวจสอบของผู้สอบบัญชีในระยะ 5
ปีที่ผ่านมา ผู้สอบบัญชีให้ความเห็นในรายงานการตรวจสอบแบบไม่มีเงื่อนไข

นโยบายการบัญชีที่สำคัญที่ใช้ในการจัดทำงบการเงินมีดังต่อไปนี้

1)  เกณฑ์การจัดทำงบการเงิน

งบการเงินได้จัดทำขึ้นตามหลักการบัญชีที่รับรองทั่วไปภายใต้พระราชบัญญัติการบัญชี พ.ศ. 2543
ซึ่งหมายความถึงมาตรฐานการบัญชีที่ออกภายใต้พระราชบัญญัติวิชาชีพบัญชี พ.ศ. 2547 และตาม
ข้อกำหนดของคณะกรรมการกำกับหลักทรัพย์และตลาดหลักทรัพย์ว่าด้วยการจัดทำและนำเสนอรายงานทางการเงินภายใต้พระราชบัญญัติหลักทรัพย์และตลาดหลักทรัพย์
พ.ศ. 2535

เมื่อวันที่ 12 พฤษภาคม พ.ศ. 2548 สภาวิชาชีพบัญชีได้อนุมัติมาตรฐานการบัญชีใหม่จำนวน 3 ฉบับ
คือ มาตรฐานการบัญชีฉบับที่ 52 เรื่อง เหตุการณ์ภายหลังวันที่ในงบดุล ฉบับที่ 53 เรื่อง
ประมาณการหนี้สิน หนี้สินที่อาจเกิดขึ้นและสินทรัพย์ที่อาจเกิดขึ้น และฉบับที่ 54 เรื่อง
การดำเนินงานที่ยกเลิก ดังนั้น บริษัทจึงได้ถือปฏิบัติตามมาตรฐานการบัญชีเหล่านี้ ตั้งแต่ไตรมาสที่ 2
ปี พ.ศ. 2548

งบการเงินได้จัดทำขึ้นโดยใช้เกณฑ์ราคาทุนเดิมในการวัดมูลค่าขององค์ประกอบของงบการเงิน

การจัดทำงบการเงินให้สอดคล้องกับหลักการบัญชีที่รับรองทั่วไปในประเทศไทยซึ่งกำหนดให้ฝ่ายบริหารประมาณการและกำหนดสมมติฐานที่เกี่ยวข้องอันจะมีผลต่อตัวเลขของสินทรัพย์และหนี้สิน
รวมทั้งเปิดเผยข้อมูลเกี่ยวกับสินทรัพย์และหนี้สินที่อาจเกิดขึ้น ณ วันที่ในงบการเงิน
และข้อมูลรายได้และค่าใช้จ่ายในรอบระยะเวลาที่เสนองบการเงินดังกล่าว
ตัวเลขที่เกิดขึ้นจริงอาจแตกต่างจากตัวเลขประมาณการ
ถึงแม้ว่าตัวเลขประมาณการได้จัดทำขึ้นด้วยความเข้าใจที่ดีที่สุดในเหตุการณ์และสิ่งที่ได้กระทำไปในปัจจุบัน

ตัวเลขเปรียบเทียบได้ปรับปรุงเพื่อให้สอดคล้องกับการเปลี่ยนแปลงการนำเสนอข้อมูลในปีปัจจุบัน

งบการเงินฉบับภาษาอังกฤษจัดทำขึ้นจากงบการเงินตามกฎหมายที่เป็นภาษาไทย
ในกรณีที่มีความหมายขัดแย้งกัน
หรือมีความแตกต่างในการตีความระหว่างสองภาษาให้ใช้งบการเงินตามกฎหมายฉบับภาษาไทยเป็นหลัก

งบการเงินนี้ได้รับการอนุมัติจากคณะกรรมการของบริษัทเมื่อวันที่ 25 กุมภาพันธ์ พ.ศ. 2549

ข) การรับรู้รายได้

รายได้ประกอบด้วยมูลค่าตามใบส่งสินค้าที่ขายโดยเป็นจำนวนเงินสุทธิจากส่วนลด
รายได้จากการขายสินค้ารับรู้เมื่อความเสี่ยงและผลตอบแทนที่เป็นสาระสำคัญของความเป็นเจ้าของสินค้าได้โอนไปยังผู้ซื้อแล้ว

บริษัทรับรู้รายได้อื่นตามเกณฑ์คงค้าง

ค) ลูกหนี้การค้า

ลูกหนี้การค้าแสดงด้วยมูลค่าที่จะได้รับ
ค่าเผื่อหนี้สงสัยจะสูญประมาณจากการสอบทานยอดคงเหลือทุกราย ณ วันสิ้นงวด
หนี้สูญที่เกิดขึ้นในระหว่างปีตัดเป็นค่าใช้จ่ายทันทีที่เกิดขึ้น

ง) สินค้าคงเหลือ

สินค้าคงเหลือแสดงตามราคาทุนหรือมูลค่าสุทธิที่จะได้รับแล้วแต่ราคาใดต่ำกว่า ราคาทุนของสินค้าคำนวณตามเกณฑ์ถัวเฉลี่ยถ่วงน้ำหนัก ต้นทุนในการซื้อประกอบด้วยราคาซื้อและค่าใช้จ่ายทางตรง ที่เกี่ยวข้องกับการซื้อสินค้านั้น เช่น ค่าขนส่ง ต้นทุนของสินค้าสำเร็จรูปประกอบด้วยค่าวัตถุดิบ ค่าแรงทางตรง ค่าใช้จ่ายทางตรงอื่น และค่าโสหุ้ยในการผลิตซึ่งปันส่วนตามเกณฑ์การดำเนินงาน ตามปกติ มูลค่าสุทธิที่จะได้รับประมาณจากราคาที่คาดว่าจะขายได้ตามปกติของธุรกิจหักด้วยค่าใช้จ่าย ที่จำเป็นเพื่อให้สินค้านั้นสำเร็จรูปและค่าใช้จ่ายในการขาย บริษัทจะตั้งค่าเผื่อการลดมูลค่าสินค้าคงเหลือเมื่อมีสินค้าที่ล้าสมัย เคลื่อนไหวช้า หรือเสื่อมคุณภาพ

จ) สวนปาล์ม

สวนปาล์มแสดงตามราคาทุน ต้นทุนส่วนใหญ่ประกอบด้วย การล้มต้นปาล์มและการปรับสภาพพื้นที่ การปรับหน้าดินและทำร่องน้ำ การปลูกปาล์ม การปราบวัชพืชและการใส่ปุ๋ย ซึ่งเป็นต้นทุนที่เกี่ยวข้องกับการปลูกปาล์มตั้งแต่ยังไม่ให้ผลผลิตจนกระทั่งต้นปาล์มให้ผลผลิต (ซึ่งใช้ระยะเวลาโดยประมาณ 2 - 3 ปี) ถือเป็นต้นทุนสวนปาล์ม บริษัทตัดต้นทุนสวนปาล์มเป็นต้นทุนการผลิตผลปาล์มหลังจากที่ต้นปาล์มให้ ผลผลิต โดยใช้วิธีเส้นตรงภายในระยะเวลา 20 ปี หรือตัดจำหน่ายตามระยะเวลาที่เหลือของสัมปทานที่เกี่ยวข้อง แล้วแต่จำนวนปีใดต่ำกว่า 

ฉ) ที่ดิน อาคารและอุปกรณ์และค่าเสื่อมราคา

ที่ดิน อาคารและอุปกรณ์แสดงตามราคาทุนหักค่าเสื่อมราคาสะสม บริษัทคำนวณค่าเสื่อมราคาสำหรับ สินทรัพย์ถาวรทุกประเภทยกเว้นที่ดินโดยวิธีเส้นตรง ตามอายุการใช้งานของสินทรัพย์ ซึ่งประมาณไว้ ดังนี้ 

+------------------------------------------------+---------------------+
|   ส่วนปรับปรุงที่ดิน                                 | 20 ปี                |
+------------------------------------------------+---------------------+
|   อาคารและโรงงาน                               | 20 ปี                |
+------------------------------------------------+---------------------+
|   เครื่องจักรและอุปกรณ์                             | 5 - 10 ปี            |
+------------------------------------------------+---------------------+
|   ยานพาหนะ                                     | 5 - 10 ปี            |
+------------------------------------------------+---------------------+
|   เครื่องตกแต่ง ติดตั้งและเครื่องใช้สำนักงาน             | 5 - 10 ปี            |
+------------------------------------------------+---------------------+

ในกรณีที่ราคาตามบัญชีของสินทรัพย์สูงกว่ามูลค่าที่คาดว่าจะได้รับคืนซึ่งคำนวณจากมูลค่าปัจจุบันของกระแสเงินสดที่คาดว่าจะเกิดในอนาคตจากการใช้สินทรัพย์อย่างต่อเนื่อง หรือจำนวนที่จะได้รับจากการขายสินทรัพย์หักด้วยต้นทุนจากการจำหน่ายสินทรัพย์นั้นแล้วแต่จำนวนใดจะสูงกว่า ราคาตามบัญชีจะถูกปรับลดให้เท่ากับมูลค่าที่คาดว่าจะได้รับคืน

กำไรขาดทุนจากการขายที่ดิน อาคารและอุปกรณ์คำนวณจากราคาตามบัญชี และได้รวมอยู่ในการคำนวณกำไรสุทธิ

ต้นทุนการกู้ยืมของเงินกู้ที่ใช้ในการก่อสร้างสินทรัพย์ให้เสร็จสมบูรณ์หรือเตรียมสินทรัพย์ให้อยู่ในสภาพพร้อมที่จะใช้ได้ตามประสงค์ได้บันทึกรวมเป็นราคาทุนของสินทรัพย์ 

อัตราการตั้งขึ้นเป็นทุนที่ใช้คำนวณต้นทุนการกู้ยืมที่รวมเป็นราคาทุนของสินทรัพย์ คือ อัตราดอกเบี้ยถัวเฉลี่ยของยอดเงินกู้ในระหว่างปี ในกรณีที่เงินกู้ยืมเกิดขึ้นโดยเฉพาะเพื่อซื้อ ก่อสร้าง หรือผลิต สินทรัพย์ จำนวนต้นทุนการกู้ยืมที่รวมเป็นราคาทุนของสินทรัพย์จะเป็นต้นทุนการกู้ยืมที่เกิดจริง ในระหว่างปีของเงินกู้นั้นหักด้วยรายได้ที่เกิดจากการนำเงินกู้ดังกล่าวไปลงทุนเป็นการชั่วคราว

รายจ่ายในการซื้อสินทรัพย์ถาวรเพิ่มหรือทดแทนและรายจ่ายในการปรับปรุงสินทรัพย์ถาวรให้ดีขึ้นซึ่งทำให้ราคาเปลี่ยนแทนในปัจจุบันของสินทรัพย์เพิ่มขึ้นอย่างเป็นสาระสำคัญถือเป็นรายจ่ายฝ่ายทุน ส่วนค่าซ่อมแซมและบำรุงรักษาสินทรัพย์ถาวรถือเป็นค่าใช้จ่ายเมื่อเกิดขึ้น

ช) สำรองผลประโยชน์พนักงาน

บริษัทมีระเบียบให้ผลประโยชน์ตอบแทนแก่พนักงานสำหรับพนักงานที่ลาออกจากงานหรือเกษียณอายุ หลังจากที่ได้ทำงานกับบริษัทครบกำหนดระยะเวลาที่บริษัทกำหนดในนโยบายของบริษัท บริษัทได้ตั้งสำรองผลประโยชน์พนักงาน ณ วันสิ้นงวดปีบัญชี โดยคำนวณตั้งสำหรับพนักงานที่มีสิทธิได้รับผลประโยชน์ดังกล่าว ณ วันสิ้นงวดปีบัญชี การเปลี่ยนแปลงในหนี้สินซึ่งเกิดขึ้นจากการปรับอัตราเงินเดือน การเปลี่ยนแปลงจำนวนพนักงานที่มีสิทธิได้รับผลประโยชน์ และอัตรา ได้บันทึกเป็นค่าใช้จ่ายในงบกำไรขาดทุน

ซ) เงินกองทุนสำรองเลี้ยงชีพ

บริษัทได้จัดตั้งกองทุนสำรองเลี้ยงชีพ โดยใช้แผนการกำหนดอัตราการจ่ายสมทบ โดยที่สินทรัพย์ของ กองทุนได้แยกออกจากสินทรัพย์ของบริษัทและบริหารโดยผู้จัดการกองทุน กองทุนสำรองเลี้ยงชีพ ดังกล่าวได้รับเงินเข้าสมทบกองทุนจากพนักงานและบริษัท

เงินจ่ายสมทบเข้ากองทุนสำรองเลี้ยงชีพของบริษัท บันทึกเป็นค่าใช้จ่ายในงบกำไรขาดทุนสำหรับ รอบระยะเวลาบัญชีที่เกี่ยวข้อง

ฌ) ประมาณการหนี้สินอื่น

บริษัทจะบันทึกประมาณการหนี้สินเมื่อมีความเป็นไปได้ค่อนข้างแน่ของการเกิดภาระผูกพันในปัจจุบัน ตามกฎหมายหรือจากการอนุมานอันเป็นผลสืบเนื่องมาจากเหตุการณ์ในอดีต ภาระผูกพันดังกล่าวคาดว่าจะส่งผลให้ต้องสูญเสียทรัพยากรเพื่อจ่ายชำระภาระผูกพันและจำนวนที่ต้องจ่ายสามารถประมาณการได้อย่างน่าเชื่อถือ รายจ่ายที่จะได้รับคืนบันทึกเป็นสินทรัพย์แยกต่างหากก็ต่อเมื่อการได้รับคืนคาดว่าจะได้รับอย่างแน่นอนเมื่อได้จ่ายชำระประมาณการหนี้สินไปแล้ว

ญ) รายการบัญชีในสกุลเงินตราต่างประเทศ

บริษัทแปลงค่ารายการบัญชีในสกุลเงินตราต่างประเทศที่เกิดขึ้นในระหว่างปีเป็นเงินบาทตามอัตรา แลกเปลี่ยน ณ วันที่เกิดรายการ ยกเว้น กรณีที่บริษัททำสัญญาซื้อขายเงินตราต่างประเทศไว้ล่วงหน้า รายการดังกล่าวจะแปลงค่าเป็นเงินบาทตามอัตราแลกเปลี่ยนล่วงหน้าในสัญญา สินทรัพย์และหนี้สิน ที่เป็นตัวเงินในสกุลเงินตราต่างประเทศซึ่งคงเหลือ ณ วันที่ตามงบดุล แปลงค่าเป็นเงินบาทตามอัตรา แลกเปลี่ยน ณ วันนั้น ทั้งนี้ยกเว้นลูกหนี้ที่มีสัญญาขายเงินตราล่วงหน้า ซึ่งทำไว้เพื่อป้องกันผลกระทบต่อภาระผูกพันนั้นจะแปลงค่าเป็นเงินบาทตามอัตราแลกเปลี่ยนล่วงหน้าในสัญญา กำไรและขาดทุนที่เกิดจากรับหรือจ่ายชำระที่เป็นเงินตราต่างประเทศและที่เกิดจากการแปลงค่าสินทรัพย์และหนี้สินที่เป็นตัวเงิน ดังกล่าวได้บันทึกทันทีในงบกำไรขาดทุน

ฎ) เงินสดและรายการเทียบเท่าเงินสด

เงินสดและรายการเทียบเท่าเงินสดได้แสดงอยู่ในงบดุลที่ราคาทุน เงินสดและรายการเทียบเท่าเงินสดประกอบด้วยเงินสดในมือ เงินฝากธนาคารประเภทจ่ายคืนเมื่อทวงถาม หรือเงินลงทุนระยะสั้นอื่นที่มีสภาพคล่องสูงในการเปลี่ยนมือ และมีอายุคงเหลือนับแต่วันออกตราสารจนถึงปัจจุบันเป็นระยะเวลาสามเดือนหรือต่ำกว่า

ฏ) สัญญาเช่าระยะยาว - กรณีที่บริษัทเป็นผู้เช่า

สัญญาเช่าสินทรัพย์โดยที่ความเสี่ยงและผลตอบแทนของความเป็นเจ้าของส่วนใหญ่ตกอยู่กับผู้ให้เช่าจัดเป็นสัญญาเช่าดำเนินงาน เงินที่ต้องจ่ายภายใต้สัญญาเช่าดำเนินงานจะบันทึกในงบกำไรขาดทุนโดยใช้ วิธีเส้นตรงตลอดอายุของสัญญาเช่านั้น

ค่าใช้จ่ายที่เกิดขึ้นจากการยกเลิกสัญญาเช่าดำเนินงานก่อนหมดอายุการเช่า เช่น เบี้ยปรับที่ต้องจ่ายให้แก่ ผู้ให้เช่าจะบันทึกเป็นค่าใช้จ่ายในรอบระยะเวลาบัญชีที่การยกเลิกนั้นเกิดขึ้น

ฐ) เงินปันผล

เงินปันผลจ่ายจะไม่รับรู้จนกว่าจะมีการอนุมัติโดยที่ประชุมสามัญประจำปีของผู้ถือหุ้นหรือเมื่อได้รับการอนุมัติโดยที่ประชุมคณะกรรมการบริษัทในกรณีที่มีการประกาศจ่ายเงินปันผลระหว่างกาล

ฑ) ภาษีเงินได้รอการตัดบัญชี

บริษัทไม่รับรู้ภาษีเงินได้ค้างจ่ายและภาษีเงินได้ค้างรับที่จะเกิดขึ้นในอนาคตจากผลแตกต่างชั่วคราวระหว่างฐานภาษีของ สินทรัพย์และหนี้สิน และมูลค่าตามงบการเงิน ผลต่างชั่วคราวส่วนใหญ่เกิดจากค่าเผื่อหนี้สงสัยจะสูญ ค่าเผื่อการลดมูลค่าสินค้าคงเหลือและสำรองค่าใช้จ่ายอื่น ๆ 

ตารางสรุปงบการเงินของบริษัท 

บริษัท ยูนิวานิช น้ำมันปาล์ม จำกัด (มหาชน)

งบดุล

ณ วันที่ 31 ธันวาคม

+-------------------------------------+----------+----------+----------+
| หน่วย : พันบาท                        | 2546     | 2547     | 2548     |
+-------------------------------------+----------+----------+----------+
| สินทรัพย์หมุนเวียน                       |          |          |          |
+-------------------------------------+----------+----------+----------+
| เงินสดและเงินฝากธนาคาร                | 394,909  | 224,410  | 129,046  |
+-------------------------------------+----------+----------+----------+
| ลูกหนี้การค้าสุทธิ                        | 62,961   | 67,297   | 71,331   |
+-------------------------------------+----------+----------+----------+
| สินค้าคงเหลือสุทธิ                       | 103,826  | 146,351  | 60,513   |
+-------------------------------------+----------+----------+----------+
| สินทรัพย์หมุนเวียนอื่น                     | 1,896    | 1,076    | 1,321    |
+-------------------------------------+----------+----------+----------+
| รวมสินทรัพย์หมุนเวียน                    | 563,592  | 439,134  | 262,211  |
+-------------------------------------+----------+----------+----------+
| สินทรัพย์ไม่หมุนเวียน                     |          |          |          |
+-------------------------------------+----------+----------+----------+
| เงินให้กู้ยืมแก่ผู้รับเหมา                   | 2,394    | 2,857    | 3,745    |
+-------------------------------------+----------+----------+----------+
| สวนปาล์ม                             | 159,698  | 161,818  | 161,595  |
+-------------------------------------+----------+----------+----------+
| ที่ดิน อาคารและอุปกรณ์                   | 514,858  | 729,258  | 786,820  |
+-------------------------------------+----------+----------+----------+
| รวมสินทรัพย์ไม่หมุนเวียน                  | 676,950  | 893,933  | 952,160  |
+-------------------------------------+----------+----------+----------+
| รวมสินทรัพย์                           | 1        | 1        | 1        |
|                                     | ,240,542 | ,333,067 | ,214,371 |
+-------------------------------------+----------+----------+----------+
| หนี้สินหมุนเวียน                         |          |          |          |
+-------------------------------------+----------+----------+----------+
| เจ้าหนี้การค้า                          | 16,031   | 57,098   | 16,121   |
+-------------------------------------+----------+----------+----------+
| เงินกู้ยืมระยะยาว                       | 80,000   | 0        | 0        |
| (ส่วนที่ถึงกำหนดชำระภายในหนึ่งปี)          |          |          |          |
+-------------------------------------+----------+----------+----------+
| ภาษีเงินได้ค้างจ่าย                      | 9,264    | 3,949    | 4,121    |
+-------------------------------------+----------+----------+----------+
| ค่าใช้จ่ายค้างจ่าย                       | 30,012   | 35,286   | 28,626   |
+-------------------------------------+----------+----------+----------+
| สำ                                  | 0        | 6,812    | 8,180    |
| รองผลประโยชน์พนักงานที่ถึงกำหนดภายในหนึ่งปี |          |          |          |
+-------------------------------------+----------+----------+----------+
| หนี้สินหมุนเวียนอื่น                       | 9,910    | 13,487   | 19,121   |
+-------------------------------------+----------+----------+----------+
| รวมหนี้สินหมุนเวียน                      | 145,217  | 116,632  | 76,169   |
+-------------------------------------+----------+----------+----------+
| หนี้สินไม่หมุนเวียน                       |          |          |          |
+-------------------------------------+----------+----------+----------+
| สำรองเงินบำเหน็จพนักงาน                | 44,800   | 43,838   | 47,521   |
+-------------------------------------+----------+----------+----------+
| รวมหนี้สินไม่หมุนเวียน                    | 44,800   | 50,650   | 47,521   |
+-------------------------------------+----------+----------+----------+
| รวมหนี้สิน                             | 190,017  | 160,470  | 123,689  |
+-------------------------------------+----------+----------+----------+
| ส่วนของผู้ถือหุ้น                         |          |          |          |
+-------------------------------------+----------+----------+----------+
| ทุนเรือนหุ้น                            | 470,000  | 470,000  | 470,000  |
+-------------------------------------+----------+----------+----------+
| ส่วนเกินมูลค่าหุ้น                        | 267,503  | 267,504  | 267,503  |
+-------------------------------------+----------+----------+----------+
| กำไรสะสมที่จัดสรรแล้ว                   |          |          |          |
+-------------------------------------+----------+----------+----------+
| สำรองตามกฎหมาย                      | 47,000   | 47,000   | 47,000   |
+-------------------------------------+----------+----------+----------+
| สำรองทั่วไป                           | 20,000   | 20,000   | 20,000   |
+-------------------------------------+----------+----------+----------+
| ที่ยังไม่จัดสรร                          | 246,022  | 368,093  | 286,178  |
+-------------------------------------+----------+----------+----------+
| รวมส่วนของผู้ถือหุ้น                      | 1        | 1        | 1        |
|                                     | ,050,525 | ,172,597 | ,090,681 |
+-------------------------------------+----------+----------+----------+
| รวมหนี้สินและส่วนของผู้ถือหุ้น               | 1        | 1        | 1        |
|                                     | ,240,542 | ,333,067 | ,214,371 |
+-------------------------------------+----------+----------+----------+

บริษัท ยูนิวานิช น้ำมันปาล์ม จำกัด (มหาชน)

งบกำไรขาดทุน

สำหรับปี สิ้นสุดวันที่ 31 ธันวาคม

+--------------------------------------+---------+---------+---------+
| หน่วย : พันบาท                         | 2546    | 2547    | 2548    |
+--------------------------------------+---------+---------+---------+
| รายได้                                |         |         |         |
+--------------------------------------+---------+---------+---------+
| รายได้จากการขาย                       | 1,      | 2,      | 2,      |
|                                      | 954,515 | 548,985 | 112,267 |
+--------------------------------------+---------+---------+---------+
| รายได้อื่น                              | 4,669   | 3,281   | 5,520   |
+--------------------------------------+---------+---------+---------+
| รวมรายได้                             | 1,      | 2,      | 2,      |
|                                      | 959,184 | 552,266 | 117,787 |
+--------------------------------------+---------+---------+---------+
| ต้นทุนและค่าใช้จ่าย                       |         |         |         |
+--------------------------------------+---------+---------+---------+
| ต้นทุนขาย                              | 1,      | 2,      | 1,      |
|                                      | 409,097 | 005,404 | 754,700 |
+--------------------------------------+---------+---------+---------+
| ค่าใช้จ่ายในการขายและบริหาร              | 134,519 | 152,607 | 154,338 |
+--------------------------------------+---------+---------+---------+
| ดอกเบี้ยจ่าย                            | 994     | 0       | 16      |
+--------------------------------------+---------+---------+---------+
| รวมค่าใช้จ่าย                           | 1,      | 2,      | 1,      |
|                                      | 544,610 | 158,011 | 909,054 |
+--------------------------------------+---------+---------+---------+
| กำไรก่อนภาษีเงินได้                      | 414,574 | 394,255 | 208,733 |
+--------------------------------------+---------+---------+---------+
| ภาษีเงินได้นิติบุคคล                       | 14,383  | 8,986   | 8,649   |
+--------------------------------------+---------+---------+---------+
| กำไร(ขาดทุน)สุทธิประจำปี                 | 400,191 | 385,269 | 200,084 |
+--------------------------------------+---------+---------+---------+
| กำไรต่อหุ้นขั้นพื้นฐาน(บาท)                 | 4.76    | 4.10    | 2.13    |
| ป                                    |         |         |         |
+--------------------------------------+---------+---------+---------+

บริษัท ยูนิวานิช น้ำมันปาล์ม จำกัด (มหาชน)

งบกระแสเงินสด

สำหรับปี สิ้นสุดวันที่ 31 ธันวาคม

+-------------------------------------+---+--------+----------+----------+
| หน่วย : พันบาท                        | 2 |        | 2547     | 2548     |
|                                     | 5 |        |          |          |
|                                     | 4 |        |          |          |
|                                     | 6 |        |          |          |
+-------------------------------------+---+--------+----------+----------+
| กระแสเงินสดกิจกรรมดำเนินงาน            |   |        |          |          |
+-------------------------------------+---+--------+----------+----------+
| กำไรสุทธิสำหรับปี                       | 4 |        | 385,269  | 200,084  |
|                                     | 0 |        |          |          |
|                                     | 0 |        |          |          |
|                                     | , |        |          |          |
|                                     | 1 |        |          |          |
|                                     | 9 |        |          |          |
|                                     | 1 |        |          |          |
+-------------------------------------+---+--------+----------+----------+
| รายการปรับปรุงกระท                    |   |        |          |          |
| บกำไรสุทธิเป็นเงินสดรับจากกิจกรรมดำเนินงาน |   |        |          |          |
+-------------------------------------+---+--------+----------+----------+
| ค่าเสื่อมราคาและค่าตัดจำหน่าย             | 7 |        | 76,518   | 99,305   |
|                                     | 1 |        |          |          |
|                                     | , |        |          |          |
|                                     | 2 |        |          |          |
|                                     | 6 |        |          |          |
|                                     | 8 |        |          |          |
+-------------------------------------+---+--------+----------+----------+
| (กำไร)                              | 5 |        | 500      | (1,824)  |
| ขาดทุนจากการลดมูลค่าของอะไหล่และวัสดุทั่วไป | 0 |        |          |          |
|                                     | 0 |        |          |          |
+-------------------------------------+---+--------+----------+----------+
| หนี้สูญและหนี้สงสัยจะสูญ                   | 8 |        | 1,000    | (2,300)  |
|                                     | , |        |          |          |
|                                     | 6 |        |          |          |
|                                     | 0 |        |          |          |
|                                     | 0 |        |          |          |
+-------------------------------------+---+--------+----------+----------+
| ค่าเผื่อการด้อยค่าของที่ดิน อาคารและอุปกรณ์   |   | 0      | 0        | (110)    |
+-------------------------------------+---+--------+----------+----------+
| (กำไร) ขาดทุนจากการจำหน่ายสินทรัพย์ถาวร  | 5 |        | (1,309)  | (2,186)  |
|                                     | 5 |        |          |          |
|                                     | 3 |        |          |          |
+-------------------------------------+---+--------+----------+----------+
| สำรองเงินบำเหน็จพนักงานเพิ่มขึ้น           | 7 |        | 5,850    | 13,659   |
|                                     | , |        |          |          |
|                                     | 6 |        |          |          |
|                                     | 0 |        |          |          |
|                                     | 0 |        |          |          |
+-------------------------------------+---+--------+----------+----------+
| เงินสดสุทธิได้มาจากกิจกรรมดำ             | 4 |        | 467,828  | 306,628  |
| เนินงานก่อนการเปลี่ยนแปลงในเงินทุนหมุนเวียน | 8 |        |          |          |
|                                     | 8 |        |          |          |
|                                     | , |        |          |          |
|                                     | 7 |        |          |          |
|                                     | 1 |        |          |          |
|                                     | 2 |        |          |          |
+-------------------------------------+---+--------+----------+----------+

+-------------------------------------+----------+----------+----------+
| หน่วย : พันบาท                        | 2546     | 2547     | 2548     |
+-------------------------------------+----------+----------+----------+
|                                     |          |          |          |
+-------------------------------------+----------+----------+----------+
| ลูกหนี้การค้า (เพิ่มขึ้น) ลดลง              | 17,372   | (5,336)  | (1,734)  |
+-------------------------------------+----------+----------+----------+
| สินค้าคงเหลือ (เพิ่มขึ้น) ลดลง             | (92,147) | (23,883) | 87,662   |
+-------------------------------------+----------+----------+----------+
| สินทรัพย์หมุนเวียนอื่น (เพิ่มขึ้น) ลดลง        | (225)    | 820      | (245)    |
+-------------------------------------+----------+----------+----------+
| เจ้าหนี้การค้าเพิ่มขึ้น (ลดลง)              | (2,487)  | 10,177   | (46,213) |
+-------------------------------------+----------+----------+----------+
| ภาษีเงินได้ค้างจ่ายเพิ่มขึ้น (ลดลง)          | 9,264    | (5,314)  | 172      |
+-------------------------------------+----------+----------+----------+
| ค่าใช้จ่ายค้างจ่ายเพิ่มขึ้น (ลดลง)           | 5,048    | 5,274    | (6,660)  |
+-------------------------------------+----------+----------+----------+
| หนี้สินหมุนเวียนอื่นเพิ่มขึ้น (ลดลง)           | (413)    | 3,578    | 5,634    |
+-------------------------------------+----------+----------+----------+
| สำรองผลประโยชน์พนักงานเพิ่มขึ้น (ลดลง)    | 0        | 0        | (8,609)  |
+-------------------------------------+----------+----------+----------+
| เงินสดสุทธิได้มาจากกิจกรรมดำเนินงาน       | 425,124  | 453,144  | 336,635  |
+-------------------------------------+----------+----------+----------+
|                                     |          |          |          |
+-------------------------------------+----------+----------+----------+
| กระแสเงินสดจากกิจกรรมลงทุน             |          |          |          |
+-------------------------------------+----------+----------+----------+
| รับชำระเงินให้กู้ยืมแก่ผู้รับเหมา             | 1,250    | 1,159    | 1,385    |
+-------------------------------------+----------+----------+----------+
| จ่ายเงินให้กู้ยืมแก่ผู้รับเหมา                | (448)    | (1,621)  | (2,274)  |
+-------------------------------------+----------+----------+----------+
| เงินรับจากการจำหน่ายสินทรัพย์ถาวร         | 821      | 3,523    | 3,809    |
+-------------------------------------+----------+----------+----------+
| จ่ายซื้อสินทรัพย์ถาวร                     | (86,120) | (        | (        |
|                                     |          | 269,756) | 140,565) |
+-------------------------------------+----------+----------+----------+
| จ่ายค่าใช้จ่ายของสวนปาล์ม                | (9,879)  | (13,748) | (12,355) |
+-------------------------------------+----------+----------+----------+
| เงินสดสุทธิใช้ไปในกิจกรรมลงทุน            | (94,376) | (        | (        |
|                                     |          | 280,444) | 150,000) |
+-------------------------------------+----------+----------+----------+
|                                     |          |          |          |
+-------------------------------------+----------+----------+----------+
| กระแสเงินสดจากกิจกรรมจัดหาเงิน          |          |          |          |
+-------------------------------------+----------+----------+----------+
| เงินสดรับจากการออกหุ้นสามัญ              | 345,613  | 0        | 0        |
+-------------------------------------+----------+----------+----------+
| จ่ายค่าใช                             | (17,837) | 0        | 0        |
| ้จ่ายเพื่อเตรียมการจดทะเบียนในตลาดหลักทรัพย์ |          |          |          |
+-------------------------------------+----------+----------+----------+
| จ่ายคืนตั๋วสัญญาใช้เงิน                    | (35,000) | 0        | 0        |
+-------------------------------------+----------+----------+----------+
| จ่ายคืนเงินกู้ยืมระยะยาว                  | (20,000) | (80,000) | 0        |
+-------------------------------------+----------+----------+----------+
| จ่ายเงินปันผล                          | (        | (        | (        |
|                                     | 227,841) | 263,199) | 282,000) |
+-------------------------------------+----------+----------+----------+
| เงินสดสุทธิใช้ไปในกิจกรรมจัดหาเงิน         | 44,935   | (        | (        |
|                                     |          | 343,199) | 282,000) |
+-------------------------------------+----------+----------+----------+
|                                     |          |          |          |
+-------------------------------------+----------+----------+----------+
| เงิน                                 | 375,683  | (        | (95,365) |
| สดและรายการเทียบเท่าเงินสดเพิ่มขึ้น (ลดลง) |          | 170,498) |          |
+-------------------------------------+----------+----------+----------+
| เงินสดและรายการเทียบเท่าเงินสดต้นปี       | 19,226   | 394,909  | 224,411  |
+-------------------------------------+----------+----------+----------+
| เงินสดและรายการเทียบเท่าเงินสดสิ้นปี       | 394,909  | 224,411  | 129,046  |
+-------------------------------------+----------+----------+----------+

บริษัท ยูนิวานิช น้ำมันปาล์ม จำกัด (มหาชน)

อัตราส่วนทางการเงิน

  -------------------------------------- ----------- --------- -----------
                                         2546        2547      2548

  อัตราส่วนสภาพคล่อง ( Liquidity Ratio )                          

  อัตราส่วนสภาพคล่อง (เท่า)                  3.88        3.77      3.44

  อัตราส่วนสภาพคล่องหมุนเร็ว (เท่า)            3.15        2.50      2.63

  อัตราส่วนสภาพคล่องกระแสเงินสด (เท่า)        3.35        3.46      3.49

  อัตราส่วนหมุนเวียนลูกหนี้การค้า (เท่า)          20.65       28.76     22.92

  ระยะเวลาเก็บเงินลูกหนี้เฉลี่ย (วัน)            17.43       12.52     15.71

  อัตราส่วนหมุนเวียนสินค้าคงเหลือ (เท่า)         24.40       16.03     16.96

  ระยะเวลาขายสินค้าเฉลี่ย (วัน)               14.75       22.46     21.22

  อัตราส่วนหมุนเวียนเจ้าหนี้ (เท่า)              81.57       54.85     47.93

  ระยะเวลาชำระหนี้ (วัน)                    4.41        6.56      7.51

  Cash Cycle (วัน)                        27.77       28.41     29.42

  อัตราส่วนความสามารถทางการทำกำไร                                

  อัตรากำไรขั้นต้น (%)                       27.91       21.33     16.93

  อัตรากำไรจากการดำเนินงาน (%)             21.26       15.47     9.88

  อัตราส่วนเงินสดต่อการทำกำไร (%)            102.30      114.94    161.26

  อัตรากำไรสุทธิ (%)                        20.43       15.10     9.45

  อัตราผลตอบแทนผู้ถือหุ้น (%)                  49.85       34.66     17.68

  อัตราส่วนแสดงประสิทธิภาพในการดำเนินงาน                            

  อัตราผลตอบแทนจากสินทรัพย์ (%)              39.59       29.94     15.71

  อัตราผลตอบแทนจากสินทรัพย์ถาวร (%)          71.10       58.99     32.55

  อัตราการหมุนของสินทรัพย์ (เท่า)              1.94        1.98      1.66

  อัตราส่วนวิเคราะห์นโยบายทางการเงิน                                

  อัตราส่วนหนี้สินต่อส่วนของผู้ถือหุ้น (เท่า)         0.18        0.14      0.11

  อัตราส่วนความสามารถชำระดอกเบี้ย (เท่า)      N/M         N/M       N/M

  อัตราส่วนความสามารถชำระภาระผูกพัน (Cash    1.14        0.75      0.72
  basis) (เท่า)                                                 

  อัตราการจ่ายเงินปันผล ตามปีที่จ่ายจริง (%)      56.93       68.32     140.94

  อัตราการจ่ายเงินปันผล ตามงวดผลการดำเนินงาน  76.64       73.20     93.96
  (%)                                                          

  เงินปันผลต่อหุ้น ตามปีที่จ่ายจริง (บาท)          2.75        2.80      3.00

  เงินปันผลต่อหุ้น ตามงวดผลการดำเนินงาน (บาท)  3.50        3.00      2.00
  -------------------------------------- ----------- --------- -----------

N/M = ไม่มีความหมาย

2. คำอธิบายและการวิเคราะห์ฐานะการเงินและผลการดำเนินงาน

1.  วิเคราะห์ผลการดำเนินงาน

1.  สภาพภูมิอากาศ

ในปี 2548 ภาคใต้ของประเทศไทยประสบกับสภาวะฝนแล้งที่รุนแรงที่สุด นับตั้งแต่เกิดสภาวะแล้ง
El Nino ในช่วงปี 2540 – 2541 สภาวะฝนแล้งเริ่มตั้งแต่เดือนธันวาคม 2547
จนถึงเดือนเมษายน 2548 สวนของบริษัทประสบปัญหาดินขาดน้ำเฉลี่ยถึง 328 มิลลิเมตร

สภาวะแล้งดังกล่าวเป็นสาเหตุทำให้อัตราการสกัดน้ำมันปาล์มลดลงในช่วงครึ่งปีแรก
และผลผลิตปาล์มน้อยลงเนื่องจากการฝ่อของช่อดอกปาล์มน้ำมัน
ถึงแม้ว่าจะมีพื้นที่ใหม่ที่ให้ผลผลิตเพิ่มขึ้น
ผลผลิตน้ำมันปาล์มดิบโดยรวมในประเทศไทยลดลงเป็นปีที่สองติดต่อกัน จาก 863,835 ตันในปี
2546 เป็น 783,754 ตันในปี 2548 โดยลดลงร้อยละ 9.3

+----------------------------+--------+--------+----------+-----------+
|                            | 2546   | 2547   | 2548     | เพิ่มขึ้น     |
|                            |        |        |          | (ลดลง)    |
|                            |        |        |          |           |
|                            |        |        |          | 2546/2548 |
+----------------------------+--------+--------+----------+-----------+
| พื้นที่ปลูกปาล์มน้ำมันของประเทศ    | 2,0    | 2,3    | 2        | +34.5%    |
| (ไร่)                       | 40,187 | 91,209 | ,743,131 |           |
+----------------------------+--------+--------+----------+-----------+
| ปริมาณผลปาล์มสดของประเทศ     | 4,8    | 4,6    | 4        | (-6.9%)   |
| (ตัน)                       | 58,595 | 63,872 | ,523,066 |           |
+----------------------------+--------+--------+----------+-----------+
| กำลังการผลิตของประเทศ        | 1,569  | 1,779  | 2,019    | +28.7%    |
| (ตัน/ชั่วโมง)                 |        |        |          |           |
+----------------------------+--------+--------+----------+-----------+

โรงงานสกัดน้ำมันปาล์มที่มีจำนวนมากขึ้นต้องแข่งขันกันซื้อผลปาล์มสดที่มีปริมาณน้อยลง
อันเนื่องมาจากผลกระทบสภาวะแล้งซึ่งทำให้เกิดกำลังการผลิตส่วนเกินจำนวนมาก
และการแข่งขันในอุตสาหกรรมสกัดน้ำมันปาล์มทวีความรุนแรงยิ่งขึ้น
ส่งผลให้กำไรขั้นต้นของอุตสาหกรรมสกัดน้ำมันปาล์มลดลงอย่างเห็นได้ชัด

2.  ผลผลิตของบริษัท

ถึงแม้ว่าจะเกิดสภาวะแล้งอย่างรุนแรงในปี 2548
ผลปาล์มสดจากสวนของบริษัทยังคงสูงกว่าปีที่แล้วร้อยละ 3.4
เนื่องมาจากพันธุ์ปาล์มลูกผสมคุณภาพดีของบริษัทที่ปลูกในพื้นที่ปลูกทดแทนให้ผลผลิตสูง อย่างไรก็ตาม
ปริมาณผลปาล์มสดรับซื้อจากบุคคลภายนอกต่ำกว่าปีก่อนร้อยละ 9.5
และปริมาณน้ำมันปาล์มทั้งหมดที่บริษัทผลิตได้มีจำนวน 100,925 ตัน ซึ่งลดลงจากปีที่แล้วร้อยละ 6.2

3.  รายได้จากการขาย

ราคาขายเฉลี่ยของน้ำมันปาล์มดิบต่ำกว่าปี 2547 ร้อยละ 16.6 เนื่องมาจากผลผลิตและปริมาณ
สต๊อคของน้ำมันพืชในโลกฟื้นตัวอย่างเห็นได้ชัด ราคาที่ลดลงดังกล่าวมีผลกระทบต่อกำไรของบริษัท
และราคาขายเฉลี่ยของน้ำมันเมล็ดในปาล์มดิบต่ำกว่าปีที่แล้วร้อยละ 5.1

ปริมาณการขายน้ำมันเมล็ดในปาล์มดิบมีจำนวน 15,335 ตัน ต่ำกว่าปี 2547 ร้อยละ 24.3
เนื่องจากปริมาณน้ำมันเมล็ดในปาล์มดิบรับซื้อเพื่อส่งออกลดลงร้อยละ 43.2
ปริมาณการขายน้ำมันเมล็ดในปาล์มดิบเกือบทั้งหมดเป็นการส่งออกไปยังลูกค้าในกลุ่มอุตสาหกรรมโอลิโอเคมีคอลในประเทศมาเลเซียซึ่งมีความต้องการสูงมาก

ปริมาณการขายเมล็ดพันธุ์และต้นกล้าปาล์มน้ำมันเพิ่มขึ้นจาก 3.2 ล้านในปี 2547 เป็น 4.2
ล้านในปี 2548 บริษัทได้ขยายตลาดเมล็ดพันธุ์ปาล์มน้ำมันลูกผสมไปยังประเทศในแถบอเมริกาใต้
อินเดียและฟิลิปปินส์
อีกทั้งมีความต้องการเมล็ดพันธุ์ปาล์มน้ำมันคุณภาพสูงจากกลุ่มอุตสาหกรรมปาล์มน้ำมันในประเทศซึ่งมีการขยายตัวอย่างรวดเร็ว

รายได้จากการขายสุทธิโดยรวม 2.112 พันล้านบาทซึ่งต่ำกว่าปีก่อนร้อยละ 17.1
โดยมีสาเหตุหลักมาจากราคาน้ำมันปาล์มที่ลดลงและปริมาณการซื้อน้ำมันเมล็ดในปาล์มดิบเพื่อส่งออกลดลง

4.  ต้นทุนขาย

ต้นทุนขายในปี 2548 จำนวน 1,754.7 ล้านบาท ต่ำกว่าปีที่แล้วร้อยละ 12.5
เนื่องมาจากการลดลงของปริมาณและราคาของผลปาล์มสดที่รับซื้อจากบุคคลภายนอก
ตลอดจนปริมาณการซื้อน้ำมันเมล็ดในปาล์มดิบเพื่อส่งออกลดลง ค่าเสื่อมราคาได้สูงขึ้น 22.8
ล้านบาทในปี 2548 เนื่องมาจากการลงทุนในโรงงานใหม่

5.  ผลประกอบการ

ผลกำไรหลังจากหักภาษีได้รับ 200.1 ล้านบาท ต่ำกว่าช่วงเดียวกันของปีที่แล้วร้อยละ 48.1

สภาวะแล้งทำให้ปริมาณผลปาล์มสดของประเทศลดลงมีผลทำให้การแข่งขันระหว่างโรงงานสกัดน้ำมันปาล์มรุนแรงขึ้น
ราคาน้ำมันปาล์มดิบเฉลี่ยที่ลดลงมีผลทำให้กำไรขั้นต้นที่ได้จากสวนของบริษัทลดลง
ปัจจัยลบทางด้านฤดูกาลเหล่านี้ได้ถูกทดแทนบางส่วนจากธุรกิจการขายเมล็ดพันธุ์และต้นกล้าปาล์มน้ำมันของบริษัทที่เติบโตขึ้น

1.  ค่าตอบแทนผู้สอบบัญชี

  ------------------------------------- ---------------------------------
  ประเภทค่าตอบแทน                        ปี 2548 บาท

  ค่าสอบบัญชี                              952,000
  ------------------------------------- ---------------------------------

2.  วิเคราะห์ฐานะทางการเงิน

สินทรัพย์และคุณภาพสินทรัพย์

บริษัทมีสินทรัพย์ ณ วันที่ 31ธันวาคม 2548 จำนวน 1,214.37 ล้านบาท ลดลง 8.90%
เมื่อเทียบกับปี 2547สินทรัพย์หมุนเวียนลดลงจาก 439.13 ล้านบาท ในปี 2547 เป็น 262.21
ล้านบาทในปี 2548 สินทรัพย์ไม่หมุนเวียนเพิ่มขึ้นจาก 893.93 ล้านบาท เป็น 952.16 ล้านบาท
สามารถสรุปรายการที่สำคัญได้ดังนี้

เงินสดและรายการเทียบเท่าเงินสด ในปี 2548 บริษัทมีเงินสด 129.05 ล้านบาท
เปรียบเทียบกับปี 2547 จำนวน 224.41 ล้านบาท ลดลง 95.36 ล้านบาท
เนื่องจากลงทุนในโครงการโรงงานบีบเมล็ดในปาล์มแห่งใหม่ การปลูกปาล์มทดแทน และการซื้อที่ดิน

ลูกหนี้การค้าและสินค้าคงเหลือ ในปี 2548 บริษัทมียอดลูกหนี้การค้าเพิ่มขึ้น 4.03 ล้านบาท
และมีสินค้าคงเหลือลดลง 85.84 ล้านบาท เมื่อเทียบกับปี 2547

สภาพคล่องทางการเงิน

ในปี 2548 บริษัทมีเงินสดรับสุทธิจากการดำเนินงาน 336.63 ล้านบาท
เงินสดที่ใช้ไปในกิจกรรมลงทุน 150.00 ล้านบาท และเงินสดจ่ายสุทธิในกิจกรรมจัดหาเงิน
282.00 ล้านบาท ดังนั้นบริษัทมีเงินสดรับสุทธิลดลง 95.36 ล้านบาท โดยมีรายละเอียดดังนี้

กระแสเงินสดจากกิจกรรมดำเนินงาน 336.63 ล้านบาท มาจากกำไรสุทธิประจำปี 200.08
ล้านบาท บวกค่าใช้จ่ายที่ไม่ใช่เงินสด (ค่าเสื่อมราคา ค่าตัดจำหน่ายและอื่น ๆ) 106.54 ล้านบาท
และการลดลงในส่วนของเงินทุนหมุนเวียน 30.01 ล้านบาท

กระแสเงินสดที่ใช้ไปในกิจการลงทุน จำนวน 150.00 ล้านบาท
ส่วนใหญ่ใช้จ่ายไปในโครงการโรงงานบีบเมล็ดในปาล์มแห่งใหม่ จำนวน 50.13 ล้านบาท
โครงการปลูกปาล์มทดแทน จำนวน 11.40 ล้านบาท และ การซื้อที่ดิน จำนวน 31.17 ล้านบาท

กระแสเงินสดจ่ายจากกิจกรรมจัดหาเงิน จำนวน 282.00 ล้านบาท เป็นการจ่ายเงินปันผล

โครงสร้างของเงินทุน

ณ วันที่ 31 ธันวาคม 2548 ประกอบด้วย ส่วนของหนี้สิน 123.69 ล้านบาท และส่วนของผู้ถือหุ้น
1,090.68 ล้านบาท คิดเป็นอัตราส่วนเท่ากับ 10.19 : 89.81 ตามลำดับ
อัตราส่วนหนี้สินต่อส่วนของผู้ถือหุ้นเท่ากับ 0.11 เท่า โดยมีรายละเอียดดังนี้

หนี้สิน: ณ วันที่ 31 ธันวาคม 2548 บริษัทมีหนี้สินทั้งสิ้น 123.69 ล้านบาท เปรียบเทียบกับปี 2547
ซึ่งมี 160.47 ล้านบาท ลดลง 36.78 ล้านบาท เนื่องจากในปี 2548 มีเจ้าหนี้การค้าลดลง
40.98 ล้านบาท ค่าใช้จ่ายค้างจ่ายลดลงจาก 35.29 ล้านบาทในปี 2547 เป็น 28.63 ล้านบาท
ส่วนใหญ่มาจากค่าใช้จ่ายเกี่ยวกับพนักงาน ภาษีเงินได้ค้างจ่ายเพิ่มขึ้นจาก 3.95 ล้านบาท ในปี
2547 เป็น 4.12 ล้านบาทในปี 2548

ส่วนของผู้ถือหุ้น: ณ วันที่ 31 ธันวาคม 2548 บริษัทมีส่วนของผู้ถือหุ้น 1,090.68 ล้านบาทลดลง
81.92 ล้านบาท เปรียบเทียบกับปี 2547 จำนวน 1,172.60 ล้านบาท
เนื่องจากกำไรสะสมที่ยังไม่ได้จัดสรรลดลงจาก 368.09 ล้านบาทในปี 2547 เป็น 286.18
ล้านบาท ในปี 2548

อัตราส่วนทางการเงิน

อัตราส่วนสภาพคล่อง ลดลงจาก 3.77 เท่าในปี 2547 เป็น 3.44 เท่าในปี 2548 เนื่องจากในปี
2548 บริษัทมีสินทรัพย์หมุนเวียนลดลง 40.29% ในขณะที่มีหนี้สินหมุนเวียนลดลง 34.69%

อัตราส่วนสภาพคล่องหมุนเร็ว เพิ่มขึ้นจาก 2.50 เท่าในปี 2547 เป็น 2.63 เท่าในปี 2548
เนื่องจากปี 2548 บริษัทมีสินทรัพย์คล่องตัวลดลง 31.31%
ซึ่งมีอัตราการลดลงต่ำกว่าของหนี้สินหมุนเวียน

อัตรากำไรขั้นต้น อัตรากำไรขั้นต้นในปี 2548 เท่ากับ 16.93% เปรียบเทียบกับ 21.33% ในปี
2547 เนื่องจากรายได้จากการขายลดลง 17.13% ขณะที่ต้นทุนขายลดลง 12.50%

อัตรากำไรสุทธิ อัตรากำไรสุทธิในปี 2548 เท่ากับ 9.45% ลดลงเมื่อเปรียบเทียบกับ 2547
เท่ากับ
15.10%โดยมีสาเหตุสำคัญหลักมาจากผลผลิตปาล์มสดลดลงและราคารับซื้อผลปาล์มสดจากบุคคลภายนอกอยู่ในระดับสูงเมื่อเทียบกับราคาน้ำมันปาล์ม

อัตราผลตอบแทนต่อสินทรัพย์รวม ลดลงจาก 29.94% ในปี 2547 เป็น 15.71% ในปี 2548
เนื่องจากบริษัทมีกำไรสุทธิลดลง 48.07% ในขณะที่มีสินทรัพย์รวมเฉลี่ยลดลง 1.02%

อัตราผลตอบแทนต่อผู้ถือหุ้น ลดลงจาก 34.66% ในปี 2547 เป็น 17.68% ในปี 2548
เนื่องจากบริษัทมีกำไรสุทธิลดลง 48.07% ในขณะที่ส่วนของผู้ถือหุ้นเฉลี่ยเพิ่มขึ้น 1.81%

อัตราส่วนการหมุนเวียนของลูกหนี้การค้า ในปี 2548
มีอัตราส่วนการหมุนเวียนของลูกหนี้การค้าเท่ากับ 22.92 เท่า ลดลงจาก 28.76 เท่า ในปี 2547
ส่งผลให้ระยะเวลาการเก็บเงินลูกหนี้เฉลี่ยเพิ่มขึ้นจากประมาณ 12วันในปี 2547 เป็นประมาณ 15
วัน ในปี 2548 เนื่องจากบริษัทขายสินค้าในประเทศมากขึ้น

อัตราส่วนการหมุนเวียนของสินค้า ในปี 2548 มีอัตราส่วนการหมุนเวียนของสินค้าที่ 16.96
เท่าเพิ่มขึ้นจากปี 2547 ซึ่งมีอยู่ 16.03 เท่า ระยะเวลาการขายสินค้าเฉลี่ยอยู่ที่ประมาณ 21
วันลดลงเล็กน้อยจากปี 2547 ซึ่งมีอยู่ประมาณ 22 วัน

อัตราส่วนการหมุนเวียนของเจ้าหนี้การค้า ในปี 2548
มีอัตราส่วนการหมุนเวียนของเจ้าหนี้การค้าเท่ากับ 47.93 เท่า ลดลงจากปี 2547 ซึ่งมีอยู่ 54.85
เท่า ส่งผลให้ระยะเวลาชำระหนี้เพิ่มขึ้นเล็กน้อยจากประมาณ 7 วันในปี 2547 เป็นประมาณ 8
วันในปี 2548

ข้อมูลอื่นที่เกี่ยวข้อง

-- ไม่มี--